**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**Serviciul Proiecte cu Finantare Internationala**

**Nr. 8396/13.02.2025 Iniţiator:**

 **PRIMAR**

 **Soós Zoltán**

**REFERAT DE APROBARE**

 **privind aprobarea proiectului și a cheltuielilor legate de proiect**

**Proiect:** ,,Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1,,

**Prioritatea:** P4. O regiune cu mobilitate urbană durabilă

**Acțiunea 4.1:** Dezvoltarea mobilității urbane durabile in Municipiile Regiunii Centru (inclusiv Zone Metropolitane si Zone Funcționale Urbane)

Proiectul „Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”**,** este un proiect prioritizat în lista proiectelor transmise la Agenția pentru Dezvoltare Regionala Centru, aferentă Strategiei Integrate de Dezvoltare Urbană a Municipiului Targu Mures-orizont 2030 si Planul de mobilitate urbană -orizont 2030, pentru care Municipiul Targu Mures a aplicat pentru obținerea unei finanțări nerambursabile în vederea executării lucrărilor, prin programul PR Centru 2021-2027, Prioritatea P4, Actinunea 4.1.

Acest proiect a beneficiat anterior, de o finanțare neramburabilă pentru *partea de servicii de proiectare prin programul POAT 2014-2021*, potrivit Contractului de finanțare nr. 1145/05.10.2021 derulat în parteneriat cu ADR Centru, în calitate de lider al asocierii. În baza HCL nr. 179/09.10.2020, precum și a prevederilor OUG nr. 88/27.05.2020 a fost încheiat Acordul de parteneriat nr. 33045/18.09.2020 cu Agentia pentru Dezvoltare Regionala Centru în vederea implementării serviciilor de proiectare, în prezent, fiind finalizată documentația tehnică aferentă SF+PT, recepționate , transmise la finanțator pentru decontare și încasate sumele aferente finanțării acordate conform contractelor de servicii încheiate.

Prin art. 8 alin.(11) din Acordul de finanțare nr. 33045/18.09.2020, Municipiul Târgu Mureș s-a obligat să depună la finanțare *execuția lucrărilor* aferente acestui proiect, prin Programul PR Centru 2021-2027, în caz contrar suma alocată finanțării serviciilor de proiectare și verificare tehnică va trebui returnată finanțatorului.

Proiectul se află în etapa de contractare, etapă care presupune transmiterea Hotărâri din partea Consiliului Local al Municipiului Targu Mureș de aprobare a proiectului precum și a cheltuielilor legate de proiect.

Proiectul propus ,,Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1,, vizează execuția lucrărilor de la intersecția B-dul 1 Dec.1918 cu B-dul Pandurilor - până la intersecția B-dul 1 Decembrie 1918 cu str.Gh.Doja.

Mentionam faptul că, Studiul de fezabilitate aferent acestei investitii a fost aprobat anterior de către Consiliul Local, prin HCL 345 din 17 octombrie 2023 iar proiectul tehhnic a fost aprobat prin HCL 260/19.11.2024.

**Obiectivul general al proiectului** vizează dezvoltarea mobilității urbane durabile în Municipiul Târgu Mureș, prin încurajarea utilizării mijloacelor de transport în comun și promovarea transportului alternativ și nepoluant în oraș.

**Obiectivele specifice ale proiectului** sunt următoarele:

-Realizarea unor culoare dedicate transportului public de călători, piste de biciclete și infrastructură pietonală.

-Reabilitarea infrastructurii rutiere, prin separarea benzilor pentru autoturisme de benzile dedicate transportului public de călători

-Construirea unui sistem de bike-sharing

**Bugetul proiectului propus la finanțare este:**

|  |  |
| --- | --- |
| **Valoare totală a proiectului** | **86.715.200,51 RON** |
| **Valoare eligibila a proiectului**Din care: - nerambursabil FEDR+BS-contributia proprie la ch.eligibile 2% | **65.167.567,73 RON**63.864.216,39 RON1.303.351,34 RON |
| **Valoare neeligibila a proiectului** | **21.547.632,78RON** |

Având în vedere cele prezentate, propunem spre aprobarea Consiliului Local al Municipiului Târgu Mureş, a proiectului și a cheltuielilor legate de proiect**:**

**Proiect:** ,,Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1,,

**Prioritatea:** P4. O regiune cu mobilitate urbană durabilă

**Acțiunea 4.1:** Dezvoltarea mobilității urbane durabile in Municipiile Regiunii Centru (inclusiv Zone Metropolitane si Zone Funcționale Urbane)

 **Direcția tehnică DPFIRURPL**

 **Director exec., Director executiv**

 **ing. Racz Lucian Costașuc Irma**

**Sef Serviciu SPFI**

**Dana Ijac**

**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

 **Iniţiator, PRIMAR**

 **Soós Zoltán**

**H O T Ă R Â R E A nr. \_\_\_\_\_\_**

 din \_\_\_\_\_\_\_\_\_\_\_\_\_\_\_\_\_\_\_\_\_ 2025

**privind aprobarea proiectului și a cheltuielilor legate de proiect**

**Proiect:** ,,Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1,,

**Prioritatea:** P4. O regiune cu mobilitate urbană durabilă

**Acțiunea 4.1:** Dezvoltarea mobilității urbane durabile in Municipiile Regiunii Centru (inclusiv Zone Metropolitane si Zone Funcționale Urbane)

***Consiliul Local al Municipiului Târgu Mureş, întrunit în şedinţă ordinară de lucru,***

 **Având în vedere:**

Referatul de aprobare nr. 8396/13.02.2025**,** inițiat de Primar prin Direcția Proiecte cu Finanțare Internațională, Resurse Umane **privind aprobarea proiectului și a cheltuielilor legate de proiect:**

**Proiect:** ,,Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1,,

**Prioritatea:** P4. O regiune cu mobilitate urbană durabilă

**Acțiunea 4.1:** Dezvoltarea mobilității urbane durabile in Municipiile Regiunii Centru (inclusiv Zone Metropolitane si Zone Funcționale Urbane)

1. În conformitate cu prevederile:
* **HCL 345 din 17 octombrie 2023** privind aprobarea Studiului de fezabilitate și indicatorii tehnico–economici pentru obiectivul „Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”, cod SMIS 143410-scenariul 3;
* **HCL nr. 260/19 noiembrie 2024** privind aprobarea Proiectului Tehnic și a indicatorilor tehnico-economici aferenţi obiectivului de investiţii„Reabilitare infrastructură rutieră pe coridorul: cartier Tudor Vladimirescu – cartier 22Decembrie 1989, deservit de transportul public”, faza PT;
* **Programul PR Centru 2021-2027,** Prioritatea: P4. O regiune cu mobilitate urbană durabilă **Acțiunea 4.1:** Dezvoltarea mobilității urbane durabile in Municipiile Regiunii Centru (inclusiv Zone Metropolitane si Zone Funcționale Urbane)
* Art.80 și 81 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* Art. 44, alin. (4) al Legii nr. 273/2006 privind finanţele publice locale, cu modificările şi completările ulterioare;
* Art.129 alin. (1), alin. (2) lit. „b”, alin. (4) lit. „d”, art. 139 alin. (1) OUG nr. 57/05.07.2019 privind Codul administrativ, cu modificările şi completările ulterioare.

**H o t ă r ă ş t e :**

**ART. 1**. Se aprobă proiectul *„***Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1”**, cod SMIS 337183, în vederea finanțării acestuia în cadrul Programului „Regiunea Centru”, Prioritatea P4. O regiune cu mobilitate urbană durabilă , Acțiunea 4.1 - Dezvoltarea mobilității urbane durabile in Municipiile Regiunii Centru (inclusiv Zone Metropolitane si Zone Funcționale Urbane), Obiectiv specific 2.8 Promovarea mobilității urbane multimodale durabile, ca parte a tranziției către o economie cu zero emisii de dioxid de carbon.

**ART. 2.** Se aprobă valoarea totală a proiectului *„Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1”,* în cuantum de **86.715.200,51 lei** **(inclusiv TVA).**

**ART. 3.** Se aprobă contribuția proprie în proiect a UAT MUNICIPIUL TÂRGU MUREŞ, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de **1.303.351,34 lei**, reprezentând cofinanțarea proiectului *„Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1*”.

**ART. 4.** Se vor asigura sumele reprezentând cheltuieli declarate neeligibile pe parcursul implementării proiectului, altele decât cele prevăzute în bugetul inițial, precum și cheltuieli conexe ce pot apărea pe durata implementării proiectului *„Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public – TRONSONUL 1”*, pentru implementarea proiectului în condiții optime.

**ART. 5.** Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din fondurile Uniunii.

**ART. 6.** Se vor asigura sumele reprezentând cheltuielile de funcționare și întreținere aferente proiectului, în vederea sustenabilității financiare a acestuia.

**ART. 7.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Tehnică, Direcția Arhitect Sef, Direcția Proiecte cu Finanțare Internațională, Resurse Umane, Relații cu Publicul și Logistică, Administrația Domeniului Public și Direcţia Economică.

**Art. 8.** În conformitate cu prevederile art. 252, alin. 1, lit. c şi ale art. 255 din O.U.G. nr. 57/2019 privind Codul Administrativ precum şi ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 9.** Prezenta hotărâre se comunică către Direcţia Tehnică, Direcția Arhitect Sef, Direcția Proiecte cu Finanțare Internațională, Resurse Umane, Relații cu Publicul și Logistică, Administrația Domeniului Public și Direcţia Economică.

**Viză de legalitate:**

Secretarul General al Municipiului Târgu Mureş

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**